**SAVIVALDYBĖS TARYBOS SPRENDIMO „DĖL SAVIVALDYBĖS INFRASTRUKTŪROS PLĖTROS ĮMOKOS TARIFŲ PATVIRTINIMO“ PROJEKTO AIŠKINAMASIS RAŠTAS**

2021 m. gruodžio 17 d.

Vilnius

**1. Parengto sprendimo projekto tikslas ir uždaviniai:**

Nuo 2020-01-01 įsigaliojo Lietuvos Respublikos savivaldybių infrastruktūros plėtros įstatymas, vadovaujantis kuriuo turi būti nustatomi įmokos už savivaldybės infrastruktūros plėtrą tarifai.

**2. Šiuo metu galiojančios teisinio reguliavimo nuostatos:**

Lietuvos Respublikos savivaldybių infrastruktūros plėtros įstatymo 4 straipsnio 2 dalies 4 punkte ir 14 straipsnio 4 dalyje nustatyta, kad savivaldybės taryba turi patvirtinti savivaldybės infrastruktūros plėtros įmokos tarifą (tarifus), o 14 straipsnio 2 punktas numato, kad savivaldybės infrastruktūros plėtros įmokos dalis, skirta savivaldybės infrastruktūros projektavimui, statybai ir (ar) įrengimui finansuoti, apskaičiuojama statinio ar statinio rekonstravimo į pastatą projekte nurodytą pastato (pastatų) bendrąjį plotą (kvadratiniais metrais) ir (ar) inžineriniu statiniu, kuris nėra savivaldybės infrastruktūra ir jo naudojimui reikalinga savivaldybės infrastruktūra, užstatytą plotą (kvadratiniais metrais) padauginant iš savivaldybės tarybos sprendimu patvirtinto savivaldybės infrastruktūros plėtros įmokos tarifo. Pastato rekonstravimo atveju savivaldybės infrastruktūros plėtros įmokos dalis apskaičiuojama rekonstruojamo pastato padidėjusią bendrojo ploto dalį (kvadratiniais metrais) padauginant iš savivaldybės tarybos sprendimu patvirtinto įmokos tarifo. Lietuvos Respublikos savivaldybių infrastruktūros plėtros įstatymo 14 straipsnio 4 punktas numato, kad teritorijose (zonose) gali būti tvirtinami skirtingi savivaldybės infrastruktūros plėtros įmokos tarifai, diferencijuojant pagal pastatų ir (ar) pagrindinę žemės naudojimo paskirtį, savivaldybės infrastruktūros išvystymo lygį ir plėtros poreikį.

Šiuo sprendimo projektu siūlomi tarifai apskaičiuoti įvertinus:

1. išduodamų savivaldybės statybos leidimų skaičių ir kvadratūrą;
2. seniūnijų nevienodą ekonominį aktyvumą, lemiamą Vilniaus miesto savivaldybės gretimybės;
3. gretimų arba panašių savivaldybių patvirtintus įmokos tarifų dydžius.

Vadovaujantis Savivaldybių infrastruktūros įstatymo 12 straipsniu, surenkamos infrastruktūros plėtros lėšos naudojamos finansuoti savivaldybės infrastruktūros plėtrą.

**3. Suderinamumas su Lietuvos Respublikos galiojančiais teisės norminiais aktais:**

Suderinta

**4. Priimtam teisės aktui įgyvendinti reikalingi papildomi (priimti, pakeisti) teisės aktai:**

Nereikia.

**5. Galimos teigiamos ar neigiamos priimto teisės akto pasekmės, kokių priemonių būtina imtis, siekiant pastarųjų išvengti:**

Teigiamos – bus realizuotos Lietuvos Respublikos savivaldybių infrastruktūros plėtros įstatymo nuostatos, neigiamų pasekmių nenumatoma.

**6. Biudžeto lėšų poreikis teisės aktui įgyvendinti:**

Šiam sprendimo projektui įgyvendinti biudžeto lėšų nereikia.

**7. Sprendimo projekto rengimo metu gauti specialistų vertinimai ir išvados:**

Nėra.

**8. Teisės akto projekto iniciatoriai ( institucija, asmenys ar piliečių įgalioti atstovai):**

Vilniaus rajono savivaldybės administracijos direktorius.

**9. Už priimto sprendimo įgyvendinimą atsakingi asmenys, kam pateikti priimto sprendimo kopiją:**

Už priimto sprendimo įgyvendinimą atsakingas savivaldybės administracijos direktorius. Sprendimo kopiją pateikti Savivaldybės administracijos direktoriui, Teisės, Biudžeto planavimo, Buhalterinės apskaitos, Ekonomikos ir turto, Vietinio ūkio, Architektūros ir teritorijos planavimo, Investicijų, Viešųjų pirkimų, Viešosios tvarkos, Ūkio, Žemės ūkio skyriams.

Architektūros ir teritorijos planavimo

Skyriaus vedėjo pavaduotoja Česlava Lisovska

Architektūros ir teritorijos planavimo

skyriaus vyr. specialistas Ramūnas Šablauskas